钦定古今图书集成/明伦汇编/官常典/第365卷 > 梁
## 钦定古今图书集成/明伦汇编/官常典/第365卷 > 梁

梁尚书省，主出纳王命，以文书章奏属左右丞，而以
《公车令》属门下省。

按《隋书百官志》：“梁尚书省，尚书，掌出纳王命，敷奏万
机，令总统之。仆射副令又与尚书分领诸曹。令阙，则
左仆射为主。若左右仆射并阙，则置尚书仆射，以掌
左事，置祠部尚书以掌右事。”

左右丞各一人，佐令，仆射知省事。左掌台内分职仪，
禁令，报人章，督录近道文书，章表奏事，纠诸不法。右
掌台内藏及庐舍，凡诸器用之物，督录远道文书、章
表奏事。凡诸尚书文书诣中书省者，密事皆以挈囊
盛之，封以“左丞印。”

门下省置侍中、给事黄门侍郎各四人。掌侍从左右，
摈相威仪，尽规献纳，纠正违阙。监令尝御药，封玺书。
侍郎中高功者在职一年。诏加侍中祭酒，与侍郎高
功者一人对掌禁令。公车、太官、太医等令，骅骝厩丞。